སྔགས་སྲུང་རྡོ་རྗེ་གཤོག་རྒོད་མའི་སྲོག་དབང་སྦྱིན་པ།

ཀུཿ བདག་ནི་འཁོར་བ་ལས་བསྒྲལ་ཕྱིར༔
མཁའ་འགྲོ་ནག་མོའི་ཚོགས་དབུས་འདིརཿ
བདག་ཉིད་འཇུག་པར་འཚལ་ལགས་ཀྱིས༔
བཟང་པོའི་སྒོ་འདི་ཕྱེས་ལ་ཐོངསཿ༔
པྲ་བེ་ཤ་ཡ་ཕཊཿ༔ ཞེས་བརྗོད་པསཿ༔
ཀྱེ༔ ཐེག་དམན་ལོག་རྟོག་ཉན་ཐོས་མུ་སྟེགས་དང་༔
མ་སྨིན་སྐྱེ་བོ་སྣོད་དང་མི་ལྡན་པསཿ
དེ་དག་ནང་དུ་རྣམ་པར་བཏང་མི་ནུས༔
སྐལ་ལྡན་སྣོད་ལྡན་ཡིན་ན་རུང་བས་ན༔
ཁྱོད་ཉིད་སྐལ་བ་ཉིད་དང་ལྡན་ནམ་ཅི༔
བདག་ཅག་སྐལ་བ་དམ་པརལྡན་ལགས་སོ༔
དེ་ནས་སློབ་མ་གདོང་དར་གྱིས་བཀབ་པ་ནང་དུ་གཞུག་ལ་ཕྱག་འཚལ་ཏེ༔
ཀྱེ་མ་སངས་རྒྱས་འདུས་པའི་སྐུ༔
འགྲོ་མགོན་བདག་ལ་དགོངས་སུ་གསོལ༔
བདག་ནི་ཉོན་མོངས་འཁོར་བ་ལསཿ
བླ་མའི་ཐུགས་རྗེས་དྲངས་བའི་ཕྱིརཿ༔
བསྟན་སྲུང་མཁའ་འགྲོའི་དཀྱིལ་འཁོར་འདིརཿ
དབང་བསྐུར་བྱིན་གྱིས་བརླབ་ཏུ་གསོལ༔
༼ཀྱིས་མེ་ཏོག་གཏོར༔ མཆན།༽
519

ཁྲིད་ཡིག་གི་སྐོར།

དེ་ནས་མཆོག་གི་སྐྱབས་འགྲོ་བྱས་ནས༔ སློབ་མའི་ལུས་སེམས་ཀྱི་དཀྱིལ་
འཁོར་སྦ་བ་སྟེ༔ ལུས་འོད་དུ་ཞུ་བ་ལས༔ ཡི་གེ་བྷྱོཿམཐིང་ནག་གཅིག་ཡོངས་སུ་
གྱུར་པ་ལསཿ༔ རྡོ་རྗེ་གཤོག་རྒོད་མ་སྐུ་མདོག་མཐིང་ནག་དབུ་ལྔ་ཕྱག་བཞི་འཇིགས་
སུ་རུང་བཿ༔ སྤྱན་གསུམ་སྡང་མིག་ཏུ་གཟིགས་ཤིང་༔ ཞལ་ནས་ཁྲག་གི་ཆར་རྒྱུན་
འབེབས་པ༔ ཞལ་གདངས་ཤིང་མཆེ་བ་གཙིགས་པ༔ ཕྱག་གཡས་གཉིས་
ལྕགས་ཀྱུ་དང་དམ་ཚིག་གི་རྡོ་རྗེ་རྩེ་ལྔ་པ་བསྣམས་པ༔ གཡོན་གཉིས་གནམ་ལྕགས་
ཀྱི་དགྲ་སྟུ་དང་ཐོད་པ་ཁྲག་གིས་བཀང་བ་ཞལ་དུ་བརྔུབས་པ༔ ཤིན་ཏུ་བརྔམས་
ཤིང་དྲག་ལ་གཏུམ་པ༔ སྐུ་ལ་དུར་ཁྲོད་ཆས་བརྒྱད་ཀྱིས་བརྒྱན་པ༔ སྐུ་ལ་ཡེ་ཤེས་
ཀྱི་མེ་རི་དང་མེ་ཕུང་རབ་ཏུ་འབར་བའི་ཀློང་དཀྱིལ་ན་བཞུགས་པར་བསམ༔ གནས་
གསུམ་བྱིན་གྱིས་བརླབ་ཅིང་ཡེ་ཤེས་པ་བཞུགས་སུ་བཅུག་སྟེ་བྱིན་དབབ་ཅིང་བརྟན་
པར་བྱའོ༔ དེ་ནས་སློབ་མསཿ
ཀྱེ༔ བླ་མ་སངས་རྒྱས་དགོངས་སུ་གསོལ༔
བདག་ནི་སྐལ་ལྡན་སྐལ་བར་ལྡན༔
གསང་བ་སྔགས་སྲུང་དཀྱིལ་འཁོར་འདིར༔
རིག་པའི་མེ་ཏོག་ལྟ་ལ་འབུལ༔
ཅི་བདེ་བར་ནི་བཞེས་སུ་གསོལ༔
བཛྲ་པུཥྤ་ཧྰུྃ
520

སྔགས་སྲུང་རྡོ་རྗེ་གཤོག་རྒོད་མའི་སྲོག་དབང་སྦྱིན་པ།

རིག་གཏད་རྗེས་གནང་ལ་གསོལ་བ་གདབ་པ་ནི༔
ཀྱེ༔ ཕྱོགས་བཅུར་བཞུགས་པའི་སངས་རྒྱས་དངོས༔
སྐུ་གསུམ་མི་ཕྱེད་གསུམ་སྒོམ་པསཿ
སྐུ་གསུང་ཐུགས་ཀྱི་རྡོ་རྗེ་ནི༔
བྱིན་རླབས་གནས་སུ་དེ་ལྟར་མཛོདཿ༔
ཞེས་གསོལ་བ་བཏབ་པས༔ བླ་མའི་ཐུགས་ཀའི་ས་བོན་ལས་འོད་ཟེར་
འཕྲོས་པས༔ བསྟན་སྲུང་གཙོ་འཁོར་གྱི་ཐུགས་ཀར་ཕོག་ཅིང་ཐུགས་རྒྱུད་བསྐུལ་
བས་དེ་དང་འདྲ་བའི་སྐུ་ཆེ་ཕྲ་མང་པོ་འཕྲོས་ནས་སློབ་མའི་ལུས་ལ་ཐིམ་པསཿ
སྐུའི་བྱིན་རླབས་དང་ནུས་མཐུ་ཐམས་ཅད་ཞུགས་ཤིང་དེ་དག་དང་ནུས་པ་མཉམ་པར་
བསམ་ལ༔ གུ་གུལ་གྱིས་བདུག་ཅིང་རོལ་མོ་བསྒྲག༔ ཡང་བླ་མའི་ཐུགས་ཀ་ནས་
འོད་ཟེར་འཕྲོས་པསཿ མདུན་བསྐྱེད་ཀྱི་ལྷ་རྣམས་ཀྱི་ཐུགས་རྒྱུད་བསྐུལ་ཞིང༔
དེ་དག་རེ་རེ་ཞིང་ཡིད་ཀྱིས་སྔགས་བཟླས་པས༔ སྔགས་ཕྲེང་ལས་འོད་ཟེར་ཕྱིར་
འཕྲོས་པས༔ སློབ་མའི་སྙིང་གར་ཞུགས་སློབ་མའི་སྙིང་གའི་བྷྱོཿའི་གཡོན་དུ་འཁོར་
བར་བསམ་ཞིང་༔ དེ་ལས་འོད་ཟེར་མཚོན་ཆའི་རྣམ་པ་ཅན་དཔག་ཏུ་མེད་པ་སྤྲོས༔
དགྲ་བགེགས་གདུག་པ་ཅན་ཐལ་བའི་རྡུལ་ཕྲན་བཞིན་དུ་བསྲེགས་ཤིང་སླར་ཐིམ་
བརྟན་པར་བྱས་ལ་སྔགས་བརྗོད་ཅིང་རོལ་མོ་བསྒྲག༔ སྔགས་ཀྱི་རྗེས་ཟློས་ལན
གསུམ་བྱ་ཞིང་༔ ལག་ཏུ་མེ་ཏོག་ཐོགས་ལ་འདི་སྐད་ཞུ༔
521

ཁྲིད་ཡིག་གི་སྐོར།

བསྟན་སྐྱོང་བདག་ལ་བསྩལ་ལགས་ཀྱི༔
བསྟན་སྐྱོང་བདག་ལ་བྱིན་གྱིས་རློབསཿ༔
དེ་ནས་བླ་མས་མེ་ཏོག་སྤྱི་བོར་བཞག་ལ༔
བསྟན་སྐྱོང་འདི་ལ་བསྩལ་ལགས་ཀྱིསཿ༔
བསྟན་སྐྱོང་འདི་ལ་བྱིན་གྱིས་རློབས༔
ཞེས་པས༔ གསུང་གི་བྱིན་རླབས་ཞུགས་ཤིང་མཉམ་པར་བསམ་མོ༔
ཡང་བླ་མའི་ཐུགས་ཀའི་འོད་ཟེར་མདུན་སྐྱེད་ཀྱི་ཐུགས་ཀའི་ས་བོན་ལ་ཐིམ་ཞིང་ཐུགས་
རྒྱུད་བསྐུལ་བས་དེ་དག་གི་ཐུགས་གཉིས་སུ་མེད་པའི་ཡེ་ཤེས་ས་བོན་རྣམ་པར་གྱུར་
པ་ལས་ཡེ་ཤེས་ཀྱི་ཕྱག་མཚན་གྱི་རྣམ་པའི་འོད་ཟེར་དཔག་ཏུ་མེད་པ་འཕྲོས་ནས༔
སློབ་མའི་སྙིང་གར་ཞུགས་ཏེ་ཕྱོགས་བཅུའི་དེ་བཞིན་གཤེགས་པ་ཐམས་ཅད་ཀྱི་
ཐུགས་གཉིས་སུ་མེད་པའི་ཡེ་ཤེས་ཀྱི་ཕྱག་མཚན་ལྕགས་ཀྱུ་དང་རྡོ་རྗེ་དགྲ་སྟྭ་ལ་
སོགས་ཀྱིས་ལུས་ཀྱི་ནང་དང་སྲིད་གསུམ་ཐམས་ཅད་ཀྱི་དགྲ་བགེགས་གདུག་པ་ཅན་
ཐམས་ཅད་རྡུལ་དུ་བརླགས༔ ཚུར་འདུས་སློབ་མའི་ཕྱག་མཚན་ལ་ཐིམ་པར་བསམཿ
ཞེས་རོལ་མོའི་སྒྲ་དང་བཅས་པསརྩ་སྔགས་བརྗོད་ཅིང་གུ་གུལ་བདུག་ལ་ཕྱག་མཚན
ལག་ཏུ་སྦྱིན་པའོ༔
དེ་ནས་ཕྲིན་ལས་རྒྱས་པར་དམ་རྫས་ཚོགས་ཀྱི་དབང་བསྐུར་བ་ནི༔
522

སྔགས་སྲུང་རྡོ་རྗེ་གཤོག་རྒོད་མའི་སྲོག་དབང་སྦྱིན་པ།

ཧཱུྃ༔ ཞལ་ཟས་ལོངས་སྤྱོད་ཚོགས་ཀྱི་མཆོད་པ་འདིསཿ
སྐལ་ལྡན་རིགས་ཀྱི་བུ་ལ་དབང་བསྐུར་བས༔
ལོངས་སྤྱོད་འབྱོར་པ་དྲུག་དང་ལྡན་པ་ཡིས༔
འདོད་དགུའི་ཕྲིན་ལས་ཐམས་ཅད་འགྲུབ་པར་མཛོདཿ༔
ཨོཾ་ཨཱཿཧཱུྃ༔ པུཎྚི་ཀུ་རུ་ཨ་བྷི་ཥི༔ཧཱུྃ༔ གཏོར་མའི་དབང་བསྐུར་བ་ནི༔
ཧཱུྃ༔ ཤ་ལྔ་བདུད་རྩི་དམར་གྱི་གཏོར་མ་འདི༔
རྡོ་རྗེ་གཤོག་རྒོད་ཡེ་ཤེས་ལྷ་ཡི་སྐུ༔
སྐལ་ལྡན་རིགས་ཀྱི་བུ་ལ་དྲེགས་པ་ཐམས་ཅད་རྩད་ནས་གཅོད་པ་ཡི༔
དྲག་པོའི་ཕྲིན་ལས་ཐམས་ཅད་འགྲུབ་པར་མཛོདཿ༔ ཨོཾ་ཨཱཿཧཱུྃ༔ བཛྲ་དྲག་མོ་རྒྱལ་
ཨ་བྷི་ཥིཉྩ་ཧཱུྃ༔ དེ་ནས་སྒྲུབ་རྫས་ཀྱི་དབང་བསྐུར་བ་ནིཿ
ཧཱུྃ༔ རྡོ་རྗེ་གཤོག་རྒོད་མཁའ་འགྲོའི་ཚོགས་བཅས་ཀྱི༔
འབོད་པའི་དམ་རྫས་ཐོད་རྔ་རྐང་གླིང་དུང་༔
མཆོད་པའི་དམ་རྫས་སྨན་རཀ་གཏོར་མ་གསུམཿ
བརྟེན་པའི་དམ་རྫས་མདའ་མོ་དུང་ཤྭ་དང་༔
འབོད་མཆོད་རྟེན་དང་གསང་བའི་དམ་རྫས་འདིས༔
སྐལ་ལྡན་རིགས་ཀྱིས་རྟག་ཏུ་མི་འབྲལ་གྲིབ་བཞིན་འགྲོག་པར་ཤོག༔
523

ཁྲིད་ཡིག་གི་སྐོར།

ཨོཾ་ཨཱཿཧཱུྃ༔ ཌཱ་ཀི་ནི་ཨ་བྷི་ཥཉྩ་ཧཱུྃ༔ སྲོག་ཡིག་གི་དབང་སྐུར་བ་ནི༔
ཧཱུྃ༔ ཡི་གེ་བྷྱོཿཡི་དབང་བསྐུར་འདི༔
སྔོན་ཚེ་བསྐལ་པ་དང་པོ་ལ༔
སློབ་དཔོན་པད་མ་འབྱུང་གནས་ཀྱིསཿ༔
མ་མོ་དམ་ལ་བཏགས་ནས་སྲོག་སྟིང་ཕུལ༔
བར་དུ་སྔགས་འཆང་བདག་གིས་བླངསཿ
ད་ལྟ་ཁྱོད་ལ་གཏད་པ་ཡིན༔
ལྷ་མོ་གཤོག་རྒོད་སྲོག་ལ་དབང་ཐོབ་ཤོག༔
ཨོཾ་རུ་རུ་ཧེ་དུན་ཁ་ཁ་དུན༔ དྲག་མོ་དུ་ར་དུ་ཏི་ཛཿ༔ དྲག་མོ་ཉེར་དུར་དུ་ཏི་དུ་
དུ་བྷྱོཿ༔ བོ་ངྷི་ཙིཏྟ་ཨ་བྷི་ཥིཉྩ་མཱཾ༔ དེ་ཡང་ཁྱེད་ལ་དབང་བསྐུར་ཞིང་སྲོག་གི་སྙིང་པོ་
གཏད་པ་ཡིན་པས་རྡོ་རྗེ་གཤོག་རྒོད་མ་འཁོར་དང་བཅས་པ་རྣམས་ཀྱིས་རྡོ་རྗེ་སློབ་མ་
འདི་དག་གི་ཆོས་སྐྱོང་གྱིས་ཤིག༔ ཚེ་དང་དབང་ཕྱུག་སྤེལ་ཅིག༔ དཔལ་དང་
གྲགས་པ་སྒྲུབས་ཤིག༔ འཁོར་དང་བསྟན་པ་སྐྱོངས་ཤིག༔ རྐྱེན་དང་བར་ཆད་
ཟློག་ཅིགཿ༔ དགྲ་བགེགས་གནོད་བྱེད་ཐམས་ཅད་རྡུལ་དུ་བརླག་པའི་ཕྲིན་ལས
མཛོད་ཅིག༔ ཅེས་གནང་བ་སྦྱིན་ནོ༔
དེ་ནས་བླ་རྡོའི་དབང་སྐུར་བ་ནི༔ སློབ་དཔོན་དབང་ཆེན་གྱི་ང་རྒྱལ་དུ་ཞུགས་
པ་ལ་དཔལ་ ཕ་གཏོར་ཞབས་ཀྱི་བླ་རྡོ་ལ་བསྟན་སྐྱོང་འཁོར་བཅས་དགུག་གཞུག་
དེ་དག་ལ་གཏོར་རྫས་ཤ་དང་ཆང་གིས་བྲན་ཅིང་བཤམས་ལ་རྩ་སྔགས་
524

སྔགས་སྲུང་རྡོ་རྗེ་གཤོག་རྒོད་མའི་སྲོག་དབང་སྦྱིན་པ།

ཀྱི་མཇུག་ཏུཿ ཨཿཡཿམཿདུཿརུཿཙཿཤཿནཿལ་ཨ་ཀཱ་རོ་བཏགས་ལ་འབུལ༔
དམ་འདར་བླ་རྡོ་ལ་བསྟིམས་ལ་སློབ་མ་ལ་གཏད་དེ༔ རང་ཉིད་དབང་ཆེན་དྲེགས་
་ང་རྒྱལ་གྱིས་བླངས་ཏེ་རང་རང་གི་ཞབས་སུ་གཞུག་
པའི་ང་རྒྱ
ཧཱུྃ༔ སྣང་སྲིད་མ་མོའི་བླ་རྡོ་འདི༔
སྔོན་གྱི་བསྐལ་པ་དང་པོ་ལཿ
སློབ་དཔོན་པད་མ་འབྱུང་གནས་ཀྱིས༔
མ་མོ་དམ་ལ་བཞག་པའི་བླ་རྡོ་
བར་དུ་སྔགས་འཆང་བདག་གིས་བླངས༔
ད་ལྟ་ཁྱོད་ལ་གཏད་པ་ཡིས༔
སྣང་སྲིད་མ་མོའི་སྲོག་དབང་ཐོབ་པར་ཤོག༔
ཨོཾ་ཨཱཿཧཱུྃ༔ སརྦ་བུདྡྷ་ཙིཏྟ་ཨ་བྷི་ཥི༔ཧཱུྃ༔
དེ་ལྟར་དབང་ཐོབ་པས་མ་མོ་དྲེགས་པ་ཐམས་ཅད་དབང་དུ་སྡུད་པ་དང་༔
ཟིལ་གྱིས་གནོན་པ་དང་༔ འགུག་པ་དང་༔ བསྐྲད་པ་དང་༔ དབྱེ་བ་དང་༔
བསད་པ་དང་༔ མནན་པ་དང་༔ རྡུལ་དུ་བརླག་པའི་དབང་ཐོབ་པར་གྱུར་ཅིག༔
དེ་ནས་བླ་རྡོ་དེ་ཐོད་ངན་ནམ་ཕུང་ཤུལ་གྱི་རེ་བས་དྲིལ་ལ་ཚོན་སྐུད་སྣ་ལྔས་རྒྱ་གྲམ་དུ་
བཅིངས་ལ་སྔར་གྱི་གཏོར་མའི་ཞབས་སུ་གཞག་གོ༔ དེ་ནས་སློབ་དཔོན་ལ་ཡོན་
ཕུལ་ཞིང་ཕྱག་འཚལ་མེ་ཏོག་གཏོར་ལ་དེ་རྗེས་རྣལ་འབྱོར་པ་རྣམས་ཚོགས་ལ་རོལ་
ཞིང་ལོངས་སྤྱད་པར་བྱའོ༔ གཏོར་མ་བསྔོ་ཞིང་བསྟོད་བསྐུལ་བྱ༔ གསོལ་བ་
525

ཁྲིད་ཡིག་གི་སྐོར།

བཏབ་ལ་བཤགས་པ་བྱ༔ བཀྲ་ཤིས་བརྗོདཿ༔ དེས་བླ་རྡོ་དེ་མཆོད་རྟེན་ནམཿ
གཙུག་ལག་ཁང་གི་ཞབས་སུ་མནན་པར་བྱའོ༔ པདྨ་བདག་གིས་གཏེར་སྲུང་ཉིད་
ཀྱི་ཟུངས་ཁྲག་ཕྱུང་པ་ཡིན་ལ་དབང་འདི་གཉན་པས་གར་ཐོད་ལ་བསྐུར་ན་བར་ཆད་
འོང་བས་ཤིན་ཏུ་ཉེན་ཆེ་བས་སྣོད་ལྡན་གཅིག་བརྒྱུད་མིན་པ་མ་སྤེལ་ཅིག༔ གཏེར་
སྲུང་ལས་ཀྱི་རྡོ་རྗེ་གཤོག་རྒོད་མས་བྱ་ར་གྱིས་ཤིག༔ ས་མ་ཡ༔ རྒྱ་རྒྱ་རྒྱ
གཏེར་རྒྱ༔ སྦས་རྒྱ༔ ཟབ་རྒྱ༔ གཏེར་རྒྱ༔ སོ་ཕག་ཤི་ཐཾ༔ སྨྲག་ཧཱུཾཿ
གཉན་རྒྱ༔ བཀའ་སྲུང་གི་རྒྱ༔ བཀའ་རྒྱ༔ སྲུང་རྒྱ༔ ཁ་ཐཾ་ཁ་ཐཾ་ཁ་ཐཾ༔
སྔོན་གྱི་སྨོན་ལམ་གྱི་རྒྱ༔ སྔོན་བསགས་ཀྱི་སྨོན་ལམ་དུ་མས་ལེགས་པར་
བསྐྲུན་ཅིང་༔ སྔགས་སྲུང་རྡོ་རྗེ་གཤོག་རྒོད་མ་ཉིད་ལ་ལྷག་པའི་ལྷ་བར་ཆད་ཀུན་
སེལ་གཅིག་ཏུ་གཤེས་པ༔ གུས་པ་ཆེན་པོས་ཉེ་བར་མཆོད་པར་མཛད་པས་མངོན་
མཐོས་ཕྱུག་ཅིང་དཔལ་གྱིས་མཛེས་པའི་ཕྲེང་བུ་ནས་སྡེ་པ་ཞལ་ངོ་བ་རྣམས་ཀྱི་བཀའ་
དྲིན་གྱིས་ཉེ་བར་བསྐུལ་བ་ལས༔ དུས་མཐའི་སྤྲང་པོ་སྣ་ཚོགས་རང་གྲོལ་གྱིས་གྲོགས་
རི་རིན་ཆེན་སྤུངས་པའི་མགུལ་པ་ནས་གདན་དྲངས་པ་ས་ཕོ་རྟ་ལོའི་ཧོར་ཟླ་བཞི་པའི་
ཚེས་གཅིག་གི་ཉིན་པར་ཤོག་སེར་ངོས་ལས་འཕྲེང་ཕུའི་ཤར་ལྕོག་ཏུ་དག་པར་
ཕབ་པའོ། །རྒྱ་རྒྱ་རྒྱ། སརྦ་དཱ་མངྒ་ལཾ། དགེའོ༎
526